43. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 1083 της 14/16 Νοεμ. 1977 (ΦΕΚ Α΄ 354) Περί αναδιαρθρώσεως των θέσεων του Κλάδου ΑΡ1 Πολιτικών Υπομηχανικών Μηχανολόγων ή Ηλεκτρολόγων του Ο.Α.Π. και μετονομασίας τούτου. Άρθρον μόνον.-1.Αι, υπό της παρ. 4 του άρθρ. 9 του υπ’ αριθ. 41/1969 Β.Δ/τος (ΦΕΚ 9 Α΄/1969) «περί τροποποιήσεως και συμπληρώσεως του εσωτερικού Κανονισμού του Ο.Α.Π.», προβλεπόμεναι 12 θέσεις του Κλάδου ΑΡ1 Πολιτικών Υπομηχανικών, Μηχανολόγων ή Ηλεκτρολόγων, όστις μετονομάζεται εις Κλάδον ΑΡ1 Υπομηχανικών, διαβαθμίζονται ως ακολούθως: Μία θέσις επί βαθμοίς 3ω-2ω. Τρεις θέσεις επί βαθμοίς 5ω-4ω Οκτώ θέσεις επί βαθμοίς 9ω-6ω. Ως δεύτερος εισαγωγικός βαθμός ορίζεται ο 8ος. 2.Ως προσόν διορισμού ορίζεται δια μεν τον πρώτον εισαγωγικόν βαθμόν (9ον) πτυχίον ανεγνωρισμένης Ανωτέρας Σχολής Τεχνολόγων Μηχανικών, ειδικότητος Τεχνολόγων Πολιτικών ή Τεχνολόγων Μηχανολόγων ή Τεχνολόγων - Ηλεκτρολόγων, δια δε τον δεύτερον εισαγωγικόν (8ον) πτυχίον Σχολής Υπομηχανικών τετραετούς φοιτήσεως, ειδικότητος Πολιτικού ή Μηχανολόγου ή Ηλεκτρολόγου Υπομηχανικού. 